Under the volcano (1984)

Under the volcano (Sub la vulkano) estas drama filmo de 1984 reĝisorita de John Huston en kiu stelulas Albert Finney, Jacqueline Bisset kaj Anthony Andrews, bazita sur la duon-membiografia romano de Malcolm Lowry de 1947. La filmo sekvas la lastajn 24 horojn en la vivo de Geoffrey Firmin (Finney), alkoholema iama brita konsulo en la meksika urbeto Cuernavaca en la Tago de la mortintoj en 1938. La filmo estas internacia kunproduktoraĵo inter Meksiko kaj Usono. 

La filmo ricevis du nomumojn al Oskar-premioj, al plej bona ĉefa aktoro (Albert Finney) kaj al la plej bona muziko. 

Intrigo

La filmo rakontas unu tagon en la vivo de Geoffrey Firmin, dum la meksika festo de la Tago de la mortintoj en 1938, dum en Eŭropo kreskiĝas la nestabileco kiu rezultos en la Dua Mondmilito. Firmin estas brita ekskonsulo ebriema, kiu loĝas en Cuernavaca, ĉe la vulkanoj Popocatépetl kaj Istaksiŭatlo. La memdetrua konduto de Firmin kontrastas kun la naiva idealismo de lia duonfrato Hugh. Yvonne, la virino kun kiu Firmin kunhavis tiun paradizon, estis reveninta kun la espero povi helpi Firmin kaj rekomponi ilian rilaton. Sed la tristo kaj la alkoholismo de la konsulo iom post iom montras perfidojn kaj malfacilaĵojn okazintajn inter tiuj tri centraj roluloj, kiuj determinas ilian malkapablon restarigi la pasintecon. 

Geaktoraro kaj roluloj
 Albert Finney kiel Geoffrey Firmin
 Jacqueline Bisset kiel Yvonne Firmin
 Anthony Andrews kiel Hugh Firmin
 Ignacio López Tarso kiel Dro. Vigil
 Katy Jurado kiel Señora Gregoria
 Carlos Riquelme kiel Bustamante
 Emilio Fernández kiel Diosdado Brell

Referencoj

Eksteraj ligiloj
 en imdb

Kategorio:Anglalingvaj filmoj
Kategorio:Usonaj filmoj
Kategorio:Meksikaj filmoj
Kategorio:Filmoj aperintaj en 1984
Kategorio:Historiaj filmoj
Kategorio:Dramaj filmoj
Kategorio:Amaferaj filmoj
Kategorio:Filmoj adaptitaj de libroj